 Emọs 6  Ahụhụ ga-adịrị ndị tụsaara ahụ na Zayọn na ndị tụkwasịrị ugwu Sameria obi! Ha bụ ndị a na-akwanyere ùgwù nime mba bụ isi netiti mba niile, ụlọ Izrel abịakwutewokwa ha.Gaanụ Kalne, gaanụ hụrụ; sikwanụ nebe ahụ gaa Hemat nke nwere ụba mmadụ, gbadaanụ Gat nke ndị Filistia. Ọ bụ ha ka alaeze ndị a mma, ka ókèala ha ọ karịrị ókèala unu?Ùnu na-ewepụ ụbọchị ọdachi nobi unu, ùnu na-emekwa ka ime ihe ike biri ebiri netiti unu?Unu ndị na-edina nihe ndina e ji ọdụ rụọ, ndị na-agbatịkwa onwe ha nihe ndina ha, ndị na-eri ebule ndị e nwere nìgwè atụrụ, na-erikwa ụmụ oké ehi si nime ụmụ ehi mara abụba;ndị na-echepụta abụ dị ka ụda ụbọ akwara si dị; ndị rụụrụ onwe ha ngwá egwú dị ka Devid rụrụ;ndị ji ọkwá na-aṅụ mmanya, ndị na-ejikwa mmanụ kasị mma ete mmadụ mmanụ, ndị ọdachi dakwasịrị Josef na-emeghị ka ha daa ọrịa.Ya mere, a ga-adọrọ ha nagha. Ha ga-abụ ndị mbụ a ga-adọrọ nagha. Oriri oké mkpọtụ nke ndị na-agbatị onwe ha nihe ndina ga-akwụsịkwa.Ọkaakaa Onyenwe anyị Jehova ejiriwo mkpụrụ obi ya ṅụọ iyi, ka Jehova bụ Chineke nke ụsụụ ndị agha kwuru, akpọrọ m mpako Jekọb asị, akpọkwara m ụlọ elu ya niile asị. M ga-enyefe obodo ahụ na ihe jupụtara nime ya naka ndị iro ya.Ọ ga-erukwa na ọ bụrụ na ụmụ nwoke iri afọdụ notu ụlọ, ha ga-anwụ.Nwanne nna otu nime ha ga-ebupụ ha notu notu ma kpọọ ha ọkụ notu notu. Ọ ga-esi otú a si nụlọ chịpụta ọkpụkpụ ha. Ọ ga-asịkwa onye ọ bụla nọ nime ime ụlọ ahụ, Ọ dị onye ọzọ gị na ya nọ? Ọ ga-azakwa, sị, Ọ dịghị! Ọ ga-asịkwa, Gba nkịtị! Nihi na ugbu a abụghị oge ịkpọ aha Jehova.Nihi na, lee, Jehova na-enye iwu, ọ ga-akụ nnukwu ụlọ righirighi, kụriekwa obere ụlọ.Ịnyịnya ọ ga-agba ọsọ nelu nkume dị elu, ka mmadụ ọ ga-eji ehi kọọ ihe na ya? Nihi na unu emewo ka ikpe ziri ezi ghọọ ahịhịa na-egbu mmadụ, meekwa ka mkpụrụ nke ezi omume ghọọ ahịhịa ilu,unu ndị na-aṅụrị ọṅụ nihi ihe na-adịghị adị; ndị na-asị: Ọ bụghị ike anyị ka anyị ji nweta mpi?Lee! Unu ụlọ Izrel, m ga-eme ka otu mba bịa buso unu agha, ka Jehova bụ Chineke nke ụsụụ ndị agha kwuru, ha ga-emegbukwa unu malite nebe e si abanye Hemat ruo niyi ndagwurugwu Araba. 